Huckleberry Finn (film, 1920)

Huckleberry Finn er en amerikansk stum drama-komedie fra 1920, regissert av William Desmond Taylor og med Lewis Sargent i hovedrollen. Filmen er basert på Mark Twains kjente roman Huckleberry Finn fra 1884.

Den ble definert som en landsens dramakomedie i USA.

Handling 
Enken Douglas har tatt til seg Huckleberry Finn, og har til hensikt å «gjøre ham sivilisert» – han har hatt en kaotisk og omflakkende oppvekst så langt, og blitt en temmelig upolert – om enn godhjertet – gutt. Men hans egoistiske far dukker opp og tvinger Huck til å bli med på en seilas nedover Mississippi-elven. Etter at faren har jult ham opp klarer Huck å rømme, og han fingerer en kanovelt slik at faren skal tro at han er druknet når han oppdager at sønnen er borte. 

Samtidig får enken Douglas' slave, Jim, høre at enken planlegger å selge ham. Jim rømmer, og et stykke nedover elven treffer han på Huck. De slår seg sammen, og seiler videre nedover elven på en flåte. På ferden opplever de en rekke opprivende hendelser og spennende eventyr.

Skuespillere 
 Lewis Sargent – Huckleberry Finn
 Katherine Griffith  – enken Douglas
 Martha Mattox – Miss Watson
 Frank Lanning – Hucks far
 Orral Humphrey – «Hertugen»
 Tom Bates – «Kongen»
 Gordon Griffith – Tom Sawyer
 Edythe Chapman – Polly
 Thelma Salter – Becky Thatcher
 George H. Reed – Jim
 L. M. Wells – Judge Thatcher
 Harry L. Rattenberry – Harvey
 Esther Ralston – Mary Jane Wilks
 Fay Lemport – Johanna
 Eunice Murdock Moore – fru Sally Phelps

Bildegalleri

Referanser

Eksterne lenker 

Stumfilmer fra USA
Filmer fra 1920
Filmer basert på verk av Mark Twain
Stum-dramakomedier fra USA
Filmer lagt til rurale strøk